En 14-årige pige anmeldte sent fredag aften en voldtægt, der fandt sted i et telt ved Dana Cup. Det er den anden voldtægtsanmeldelse, der er sket i år. En 17-årig pige anmeldte onsdag aften også en voldtægt, der fandt sted ved Vendia-hallen i Hjørring. - Jeg tror, det er logisk, at der er større risiko for sådan noget her, når der er så mange unge mennesker samlet, og det er desværre sket i år, men jeg synes ikke, at det er til at sige, at der er en sammenhæng med stævnet. Det er tilfældigvis sådan at stævnet er her, og så sker det, siger Torben Vandsted, Pressechef ved Dana Cup. Dana Cup har 20.000 deltagere fra hele verden de to piger var ikke deltagere ved fodboldstævnet. De er begge fra lokalområdet. Dana Cup vil evaluere sikkerheden ved stævnet til næste år. For det helt store spørgsmål man står tilbage med er jo: Kan man som forælder være tryg, hvis man sender sin datter afsted næste år? - Det mener jeg helt bestemt, at man kan. Ikke at man kan være sikker, men man kan være lige så tryg, som hvis man sender sine unge et eller andet sted hen, siger Torben Vandsted. Politiet har efterforsket sagen med den 14-årige pige siden anmeldelsen løb ind fredag. De har sikret flere spor, men har endnu ikke fået et gennembrud og spørger derfor offentligheden om hjælp. Politiet hører gerne fra dog på 114, hvis du genkender en ud fra signalementet.

Opsummering:
Der er anmeldt to voldtægter efter årets Dana Cup i Hjørring. Arrangørene mener dog trygt, at man kan sende sine børn afsted til fodboldstævnet.